# data[].attributes.body
Raionul Căușeni este un raion din sudul Republicii Moldova, situat la 87 km sud-est de capitala țării Chișinău.

Orașul medieval Căușeni a apărut în proximitatea fostei localități Chișinăul Mare (Cîrnățeni), după distrugerea acesteia de către tătari pe la sfîrșitul secolului al XVI-lea. În anul 1535 într-un document emis de cancelaria domnească este menționat pîrcălabul de Ciobruciu Tomșa, care primea Chișinăul mare (azi satul Cîrnățeni). De aici își trage obîrșia actualul oras Căușeni. În anii 1806-1812, orașul Căușeni a fost capitala Bugeacului.

# data[].attributes.body
Biserica „Adormirea Maicii Domnului” , este un monument istoric de mare valoare, una dintre cele mai enigmatice construcţii din ţară, unică prin particularităţile ei de biserică semi-îngropată, înfrumuseţată cu fresce interioare cu valoare de unicat. Aspectul exterior, structura spaţială şi planimetrică, tehnica de construcţie, sînt caracteristice monumentelor  de arhitectură din secolele al XV-lea – al XVI-lea. Însă izvoarele scrise şi relatările contemporanilor, dar şi datarea picturii  murale, îi face pe specialişti  să afirme că ridicarea bisericii ar fi avut loc între anii 1763 - 1767, în perioada cînd Căuşenii erau în stăpînirea hanilor tătari.

# data[].attributes.body
Casa memorială „Alexei Mateevici” este o clădire amplasată în Căinari, raionul Căușeni, Republica Moldova. Este un monument istoric și arhitectural de importanță națională inclus în Registrul monumentelor Republicii Moldova ocrotite de statcu nr. 83. Casa-Muzeu ,,Alexei Mateevici” din or. Căinari a fost inaugurată la 16 martie 1968, cu prilejul împlinirii a 80 ani de la nașterea preotului-poet Alexei Mateevici. Ea a adăpostit familia Mateevici între anii 1884-1893, iar poetul a locuit la Căinari în perioada anilor 1888-1893 (de la naștere până la vârsta de 5 ani).

# data[].attributes.body
Mănăstirea Sfintele Femei Mironosițe Marta și Maria, din apropierea satului Hagimus din raionul Căușeni, este un loc de închinare și liniște sufletească, vatră de spiritualitate și cultură ortodoxă, care a ajuns să fie apreciat şi de mulţi turişti, nu doar de pelerini creştini. Mănăstirea se află la 75 km sud-est de Chișinău, la 500 m de la traseul Căușeni-Bender, lângă satul Hagimus, raionul Căuşeni.

# data[].attributes.body
Casa-muzeu a scriitorului și poetului Alexei Mateevici este situată în satul Zaim, Căușeni. Ea a fost fondată în 1988 pentru a comemora centenarul poetului. Deschiderea oficială, a casei-muzeu a avut loc 26 martie 1988 la 100 de ani de la ziua nașteri a lui Alexei Mateevici. Clădirea în care se află muzeul a fost construită de tatăl poetului, preotul Mihail Mateevici. În 1990, în curtea muzeului a fost ridicat monumentul poetului. Pe partea din față a muzeului este plasată o placă cu imaginea poetului.

# data[].attributes.body
„Grădina Turcească” este o arie protejată, situată între satele Leuntea și Copanca din raionul Căușeni, Republica Moldova. Are o suprafață de 224 de hectare. Obiectul este administrat de Gospodăria Silvică de Stat Tighina. Este cea mai estică rezervație peisagistică din republică.

# data[].attributes.body
Mănăstirea Noul Neamţ de la Chiţcani se spune că este „fiica Mănăstirii Neamţ din Carpaţii Moldovei vechi”. În anul 1864, se înființează Mănăstirea Noul Neamț -Chițcani, cu hramul Înălțarea Domnului. Mănăstirea a fost construită timp de aproape 50 ani. Biserica și Clopotniţa catedralei „Înălţarea Domnului”, care intrau în componenţa ansamblului monastic, au fost proiectate în anul 1864 de către un arhitect din Sankt-Peterburg. În componenţa ansamblului mănăstirilor intră 4 edificii: Catedrala „Înalţarea Domnului” (de vară), biserica „Adormirii Maicii Domnului” (de iarnă), biserica „Sfîntul Nicolae” şi biserica „Înalţarea Crucii”.

# data[].attributes.body
Între satele Talmaza și Copanca se află o albie veche a Nistrului, numită și Nistrul Mort sau Nistrul Orb. Se povestește că în iarna anului 1838 a avut loc un cutremur puternic în Carpați, iar ca urmare a deplasării plăcilor, râul Nistru și-a schimbat cursul. Regiunea Nistrului de Jos îmbină un complex de habitate naturale și artificiale, unite prin fluviu și fâșia de protecție de-a lungul digului anti-viitură. Pe meandre sunt amplasate grădini și alte terenuri agricole, majoritatea însoțite de perdele forestiere.

Nucleul principal îl constituie sectorul „Lunca Talmaza”, zonă-nucleu a rețelei ecologice naționale, care include masive de pădure cu poieni, un lac, canale cu apă permanentă sau periodică, băltoace, mlaștini, lunci și terenuri agricole abandonate. În zona umedă se găsesc încă 3 zone-nucleu de importanță națională și 4 de importanță locală.

# data[].attributes.body
Cetatea Tighina (redenumită de turci în Bender) este o cetate moldovenească din secolul XV, din timpul domniei lui Ștefan cel Mare, care a construit-o din pământ și lemn – o palancă, pentru a apăra trecătoarea de tătari. Cetățuia de pământ era, probabil, rotundă sau semirculară, avea șanț și val de apărare, iar în poală valului din interiorul cetății erau făcute locuințe de tip bordei.

# data[].attributes.body
În apropierea satului Chircăiești din raionul Căușeni se regăsește ramificația „de sus” a monumentului istoric „Valul lui Traian”. Zidul de Sus este atribuit goților lui Greuthungi (secolul al IV-a), fiind construit pentru apărarea frontierei împotriva atacurilor hunilor. Se întinde pe 120 km de la Nistru, în Chițcani, lângă Thighina, până la Prut, orașul Leova, traversând actualele raioane Căușeni, Cimișlia și Leova.

# data[].attributes.body
Crama „Sălcuța”

„Sălcuța” este o afacere de vinificație de familie înființată în anul 1995, situată în partea de sud-est a Republicii Moldova, numită și „inima vinurilor moldovenești”. Crama include o suprafață de peste 400 de hectare de viță-de-vie. Din Chișinău până la destinație sunt aproximativ 70 de kilometri.

# data[].attributes.body
Faimoasa inscripție „Hollywood” de pe colinele Californiei poate fi văzută acum și în Moldova, la doar 46 km de Chișinău , în satul Coșcalia, raionul Căușeni.

Inscripţia de 40 metri lungime, cinci metri lăţime și trei tone.

Ideea noi atracții a satului aparține lui Anatolii Țîbîrnă şi l-a costat 40 de mii de lei. Chiar dacă nu a fost niciodată peste ocean, el a dorit să aducă Holywood-ul la Coșcalia.

Tânărul speră că acest loc va deveni locul preferat al îndrăgostiților, dar și cei care doresc să vadă satul de la înălțime.

# data[].attributes.body
Ferma de struți din s.Taraclia. A fost într-o vizită în România, iar după ce a revenit acasă a decis să înființeze o fermă de struți. Este povestea unui bărbat din satul Taraclia, raionul Căușeni care după ce a fost servit cu o omletă din ouă de struț, a decis că e timpul să-și cumepere și el astfel de păsări, mai puțin tradiționale pentru RM. În anul 2021 și-a cumpărat câțiva pui, iar astăzi struții au format o adevărată mini fermă. O perioadă Ion Scrinic și-a ținut păsările în curte, când a văzut însă că nu mai încap în țarc a decis să le creeze un spațiu pe șesul din sat. Pe de o parte pentru a avea acces la ele toți copii pasionați de păsări, pe de altă parte pentru ca struții să aibă mai multă libertate. Spune că struții nu sunt pretențioși și mănâncă tot felul de cereale, pe timp de iarnă au nevoie însă de mai multe vitamine și furaje, iar în restul anului sunt hrănite cu porumb, grâu, orz și tot ce mănâncă găinile.

# data[].attributes.body
Vinăria Leontea -Vin, s. Grădinița, raionul Căușeni

De o importanță istorică pentru sud-estul țării, Crama „Leuntea-Vin” din satul Leuntea este o vinărie de familie.

Cu o istorie ce începe în anul 1817, pe teritoriul Basarabiei, vinăria a devenit atunci sursa dezvoltării industriei vinicole din regiune, care aducea știința și tehnologia vinificației europene.

Membru al unei dinastii de vinificatori, la a patra generație, pasionați de domeniul vinicol, vinul este produs chiar de proprietarul vinăriei, Dmitrii Cissa, un oenolog cu o experiență de peste 45 ani, care verifică respectarea strictă a tehnologiei și a calității produselor. Strugurii sunt cultivați pe podgoriile proprii, amplasate în apropierea râului Nistru din zona Purcari, cunoscută pentru solul fertil şi bogat în microelemente, care crează condiţii optime pentru producerea unor vinuri de excepţie.

„Leuntea-Vin” păstrează tradiţiile de producere a vinului, a calității, a spiritului trecutului, a atmosferei și istoriei locului, pentru a putea împărtăși moștenirea lăsată în urmă.

# data[].attributes.body
Monumentul lui Ștefan cel Mare

Pe 20 iunie 2024, la Căușeni a fost  inaugurat monumentul domnitorului Ștefan cel Mare și Sfânt. Monumentul a costat 10 milioane de lei.

Monumentul lui Ștefan cel Mare a fost amplasat în centrul orașului Căușeni, în Piața Alexei Mateevici. Monumentul are 4 metri înlălțime și a costat în jur de 10 milioane de lei. Timp de doi ani au fost executate lucrările de către sculptorul Sergiu Ganenco, La fel, în jurul acestuia a fost amenjat un pavaj decorativ sub formă de cetate.

# data[].attributes.body
Vinăria CĂINARI este amplasată în orașul Căinari, raionul Căușeni.

Compania “VINĂRIA CĂINARI” SRL, combinând know-how-ul cu respectul față de mediu și terroir-ul local, produce vinuri de calitate de peste 10 ani.

Podgoriile vinăriei se întind pe o suprafață de 21 de hectare, plantate la altitudini cuprinse între 75 și 150 de metri. 6 hectare sunt cultivate cu soiuri de struguri cu boabe negre (Fetească neagră, Rară neagră, Gammay Freaux), iar 12 hectare sunt dedicate soiurilor de struguri cu boabe albe (Sauvignon Blanc, Fetească Regală, Legenda, Bianca).

# data[].attributes.body
Conacul lui Mihail Poncet din Leuntea

Conacul lui Mihail Poncet, satul Leuntea, comuna Grădinița, raionul Căușeni este monument de arhitectură, de importanță națională, înscris la nr. 309 (Zona de Sud) în Registrul monumentelor Republicii Moldova ocrotite de stat, cu denumirea „Conacul cu parc al lui Ponsă”.

# data[].attributes.body
Gogu Winery este o mică afacere de familie, dezvoltată de vinificatorul Ilie Gogu si  soția Svetlana. Gospodăria dispune de aproximativ 10 hectare de viță de vie, amplasată în regiunea cu Indicație Geografică Protejată  “Stefan Vodă” si de o mica unitate de procesare si păstrare a vinului, situate chiar în curtea casei părintesti , în centrul orasului Căuseni din Republica Moldova.

# data[].attributes.body
Raionul Căușeni este o destinație turistică autentică și plină de resurse, oferind o varietate de experiențe pentru toți cei care o vizitează. Indiferent dacă sunteți în căutare de aventură în natură, interacțiune cu animalele, descoperirea secretelor agriculturii locale sau explorarea istoriei noastre, aici veți găsi ceva pentru toți membrii familiei.